rejauldu/bengali-wikipedia huggingface dataset:
মুকেশ তিওয়ারি একজন ভারতীয় অভিনেতা। তিনি মূলত বলিউডে কাজ করেন, পাশাপাশি তিনি তামিল, পাঞ্জাবি, কন্নড়, মারাঠি ও তেলুগু চলচ্চিত্রেও কাজ করে থাকেন। তাকে খল ও কৌতুক চরিত্রে অভিনয় করতে দেখা যায়। ১৯৯৪ সালে রাষ্ট্রীয় নাট্য বিদ্যালয় থেকে পাস করে ১৯৯৮ সালে চায়না গেট-এ অভিনয়ের মধ্য দিয়ে তার বলিউডে অভিষেক ঘটে। এই চলচ্চিত্রের জন্য তিনি শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কারের মনোনয়ন লাভ করেন এবং শ্রেষ্ঠ নবাগত অভিনেতা বিভাগে জি সিনে পুরস্কার অর্জন করেন। এরপর তিনি গঙ্গাজল (২০০৩) চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে স্ক্রিন পুরস্কারের মনোনয়ন লাভ করেন। পরবর্তীকালে তিনি গোলমাল: ফান আনলিমিটেড (২০০৭)-এ বসুলি ভাই চরিত্রে অভিনয় করে অধিক খ্যাতি অর্জন করেন।  কর্মজীবন ১৯৯৮ সালে চায়না গেট-এ অভিনয়ের মধ্য দিয়ে তিওয়ারির বলিউডে অভিষেক ঘটে। এই চলচ্চিত্রের জন্য তিনি ৪৪তম ফিল্মফেয়ার পুরস্কারে শ্রেষ্ঠ খল অভিনয়শিল্পী বিভাগে মনোনয়ন লাভ করেন এবং ২য় জি সিনে পুরস্কারে শ্রেষ্ঠ নবাগত অভিনেতা বিভাগে পুরস্কার অর্জন করেন।  তিনি গঙ্গাজল (২০০৩) চলচ্চিত্রে ইনস্পেক্টর বাচ্চা যাদব চরিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে জি সিনে পুরস্কার ও স্ক্রিন পুরস্কারের মনোনয়ন লাভ করেন। ২০০৭ সালে তিনি গোলমাল: ফান আনলিমিটেড (২০০৭)-এ বসুলি ভাই চরিত্রে অভিনয় অধিক খ্যাতি অর্জন করেন।  ২০১৫ সালে গান অ্যান্ড গোল-এ অভিনয়ের মধ্য দিয়ে তার পাঞ্জাবি চলচ্চিত্রে অভিষেক ঘটে। ২০১৭ সালে আদেশ - পাওয়ার অব ল-এ অভিনয়ের মধ্য দিয়ে তার মারাঠি চলচ্চিত্রে অভিষেক ঘটে। ২০০৮ সালের মুম্বই জঙ্গি হামলায় জড়িত পাকিস্তানি জঙ্গী আজমল কাসাবের মৃত্যুদণ্ডের রায়ে ভূমিকা পালনকারী আইনজীবী উজ্জ্বল নিকমের জীবনী অবলম্বনে নির্মিত এই চলচ্চিত্রে তাকে একজন আইনজীবী চরিত্রে দেখা যায়।  ২০১৮ সালে তিনি কাশীনাথ সিংয়ের বিশ্বায়ন নিয়ে ব্যঙ্গধর্মী উপন্যাস কাশী কি অস্‌সি অবলম্বনে নির্মিত মহল্লা অস্‌সি চলচ্চিত্রে অভিনয় করেন। ২০১৯ সালে তিনি ফ্যামিলি অব ঠাকুরগঞ্জ-এ খল চরিত্রে অভিনয় করেন।  ২০২২ সালে তাকে গোলমাল চলচ্চিত্র ধারাবাহিকের ২০১৭ সালের গোলমাল অ্যাগেইন চলচ্চিত্রের স্পিন-অফ ও ১৯৮২ সালের আঙ্গুর চলচ্চিত্রের পুনর্নির্মাণ সার্কাস-এ দেখা যায়। ২০২৩ সালে তিনি তিগমাংশু ধুলিয়া পরিচালিত সনি লিভের গর্মি ওয়েব ধারাবাহিকে বিনীত কুমার, পঙ্কন সরস্বত, জতিন গোস্বামী ও ব্যোম যাদবের সাথে শ্রেষ্ঠাংশে অভিনয় করেন। একই বছর তিনি ২০০০-এর দশকের শুরুর ভাগে আবদুল করিম তেলগির স্ট্যাম পেপার জালকরণ নিয়ে সনি লিভের স্ক্যাম ২০০৩ ওয়েব ধারাবাহিকে অভিনয় করেন।   পুরস্কার ও মনোনয়ন  + বছর পুরস্কার বিভাগ মনোনীত কর্ম ফলাফল  ১৯৯৯ ৪৪তম ফিল্মফেয়ার পুরস্কার শ্রেষ্ঠ খল অভিনয়শিল্পী চায়না গেট  ২য় জি সিনে পুরস্কার শ্রেষ্ঠ নবাগত অভিনেতা   শ্রেষ্ঠ খলচরিত্রে অভিনয়শিল্পী  ২০০৪ ৭ম জি সিনে পুরস্কার শ্রেষ্ঠ পার্শ্ব অভিনেতা গঙ্গাজল  ১০ম স্ক্রিন পুরস্কার শ্রেষ্ঠ পার্শ্ব অভিনেতা    তথ্যসূত্র  বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:কন্নড় চলচ্চিত্র অভিনেতা বিষয়শ্রেণী:তামিল চলচ্চিত্র অভিনেতা বিষয়শ্রেণী:তেলুগু চলচ্চিত্র অভিনেতা বিষয়শ্রেণী:পাঞ্জাবি চলচ্চিত্র অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভোজপুরি চলচ্চিত্র অভিনেতা বিষয়শ্রেণী:মধ্যপ্রদেশের অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:জি সিনে পুরস্কার বিজয়ী
জিন্দাপীর মসজিদ বাংলাদেশের বাগেরহাট জেলায় অবস্থিত একটি পুরাকীর্তি। বাগেরহাট খান জাহান আলী মাজার এর পশ্চিম পাশ কিছুদূর এগিয়ে একটি রাস্তা নেমে গেছে যার পাশে এক গুম্বুজ বিশিষ্ট একটি মসজিদ যা জিন্দা পীরের মাজার নামে পরিচিত। জিন্দাপীরের মাজার ও মসজিদ একই প্রাচীর বেষ্টিত এলাকায় অবস্থিত।   বর্ণনা  একগম্বুজ বিশিষ্ট মধ্যযুগীয় এই মসজিদটি জিন্দাপীর মাজার কমপ্লেক্সের উত্তর-পশ্চিম কোনায় অবস্থিত। এই মসজিদের চারপাশের চারটি গোলাকার বুরুজ রয়েছে। মসজিদের দেয়ালগুলো গড়ে ১.৫২মিঃ পুরু। পূর্বের দেওয়ালে তিনটি দরজা ও পশ্চিমের দেওয়ালে তিনটি মেহরাব আছে। উত্তর ও দক্ষিণ দেয়ালে ১ টি করে দরজা। মসজিদে আট কোণাকৃতি ৪টি মিনার আছে যা বলয়-সমৃদ্ধ। মসজিদের গায়ে এখনও কিছু পোড়ামাটির চিত্রফলক আছে। মসজিদের নির্মাণ ও দেয়ালে পোড়াটির চিত্র খান-ই-জাহানী স্টাইলের পরিচয় প্রদান করে না। এই মসজিদটি পরবর্তীকালের। হোসেন শাহ বা তার পুত্র নুসরত শাহর আমলে নির্মিত হয়েছিল।  জিন্দাপীরের প্রকৃত নাম মতভেদ রয়েছে। কোন কোন ঐতিহাসিকের মতে তার নাম আহমদ খা। মি: ওমালীর মতে আহমদ আলী। আ: ফ: ম: জলিল এর মতে সৈয়দ আহমদ শাহ ওরফে জিন্দাপীর। মাযারের উত্তর পাশে একটি পাকা কবর আছে। যা জিন্দা পীরের পুত্রের কবর বলে চিহ্নিত হয়।  ভাঙা অবস্থায় থাকা ছাদের অর্ধগোলাকার গম্বুজটি ২০০২ সালে সংস্কার করা হয়।  আরও দেখুন  বাংলাদেশের মসজিদের তালিকা  খুলনা বিভাগের মসজিদের তালিকা   তথ্যসূত্র  ২. বাঙলাদেশের প্রত্নসম্পদ: আবুল কালাম মোহাম্মদ যাকারিয়া  বিষয়শ্রেণী:পুরাকীর্তি বিষয়শ্রেণী:বাগেরহাট জেলার মসজিদ
thumb|ডায়োফ্যান্টাইন সমীকরণ . ডায়োফ্যান্টাইন সমীকরণ () হল একধরনের অনির্দিষ্ট বহুপদী সমীকরণ যার চলরাশি কেবলমাত্র পূর্ণ সংখ্যা হতে পারে। ডায়োফ্যান্টাইন সমস্যায় সমীকরণের সংখ্যা অজানা চলকের চেয়ে কম থাকে। ডায়োফ্যান্টাইন শব্দটি প্রাচীন গ্রিক গণিতবিদ ডায়োফ্যান্টাস-এর নাম থেকে এসেছে। ডায়োফ্যান্টাস কর্তৃক সূচিত ডায়োফ্যান্টাইন সমস্যার গাণিতিক পর্যালোচনা এখন ডায়োফ্যান্টাইন বিশ্লেষণ নামে পরিচিত। রৈখিক ডায়োফ্যান্টাইন সমীকরণে, শূন্য অথবা এক মাত্রার দুইটি একপদীর সমষ্টি থাকে।   ডায়োফ্যান্টাইন সমীকরণের উদাহরণ   ax + by = 1: এটি বিজোড় অভেদ এবং একটি রৈখিক ডায়োফ্যান্টাইন সমীকরণ। xn + yn = zn: n = 2 এর জন্য অগুনতি সমাধান (x,y,z) রয়েছে, যারা পিথাগোরীয় ত্রয়ী নামে পরিচিত। n এর উচ্চতর মানের জন্য, ফের্মার শেষ উপপাদ্য অনুসারে, কোনো ধনাত্মক পূর্ণ সংখ্যা বিশিষ্ট সমাধান পাওয়া সম্ভব নয়।x2 - ny2 = 1: পেল সমীকরণ, যেখানে,  এবং : এরা হল থ্যু সমীকরণ এবং সাধারণত সমাধানযোগ্য।   রৈখিক ডায়োফন্টাইন সমীকরণ    ......................(1) আকারের সমীকরণকে রৈখিক ডায়োফ্যান্টাইন সমীকরণ বলে। এখানে a,b,m∈ℕ. এই সমীকরণের পূর্ণ সংখ্যায় সমাধান থাকবে যদি এবং কেবল যদি   হয়। যেখানে, । এবং এক্ষেত্রে সকল সমাধানের সাধারণ রূপ মূলত দুই ধরনের হয়ে থাকেঃ  ,  এবং  হল যেকোনো দুটি সংখ্যা যারা সমীকরণ (1) কে সিদ্ধ করে; যেখানে    n∈I।,এবং  হল যেকোনো দুটি সংখ্যা যারা সমীকরণ (1) কে সিদ্ধ করে; যেখানে  যেকোনো পূর্ণসংখ্যা। আবার,  ডায়োফ্যান্টাইন সমীকরণকে সিদ্ধ করে এবং (a,m)=1 হয়, তবে যেকোনো পূর্ণসংখ্যা  এর জন্য এটি নিচের অনুসমতাকেও সিদ্ধ করে, , (a,m)=1  বিষয়শ্রেণী:সমীকরণ বিষয়শ্রেণী:ডায়োফ্যান্টাইন সমীকরণ
থাম্ব|270x270পিক্সেল| ১৮২০ থেকে ১৮৬১ সাল অবধি এখন ব্রোন্টি পার্সোনেজ জাদুঘর, ব্রোন্টি পরিবারের পূর্ব বাড়ি হাওরথ, পশ্চিম ইয়র্কশায়ার যাজকাবাস বা পাদ্রীদের বাড়ি হল এক বা একাধিক যাজক বা ধর্মের মন্ত্রীদের বাসস্থান বা প্রাক্তন আবাস। এই ধরনের বাসস্থানগুলি পার্সোনেজ, মনস এবং রেক্টরি সহ বিভিন্ন নামে পরিচিত।   বিবরণ  যাজকাবাস হল সাধারণত একটি গির্জার মালিকানাধীন আবাসালয়। যারা গির্জার রক্ষণাবেক্ষণ করে এবং পাদ্রীবর্গের আবাস হিসাবে এটি ব্যবহৃত হয়। তুলনামূলকভাবে নিয়মিত বিরতিতে এক গির্জা থেকে অন্য গির্জার কাছে পাদ্রিদের স্থানান্তরিত করার প্রবণতার কারণে এই অনুশীলনটি বহু সংখ্যায় বিদ্যমান। যাজকাবাসগুলো প্রায়শই স্থানীয় গির্জার প্রশাসনিক কার্যালয়ের পাশাপাশি একটি আবাস হিসাবে কাজ করে। এগুলি সাধারণত তাদের দখলকারী চার্চের পাশে অবস্থিত হয়। অনেক দেশেই পাদ্রিদের বাড়িগুলিকে প্রায়শই মহিমান্বিত ধরা হয়। তবে যাজকাবাসগুলো বর্তমানে গির্জা কর্তৃক বিক্রি হয়ে যাচ্ছে। এর সাথে আরও যাজকবাসের সম্পত্তিগুলিও বিক্রয় বা বিনিময় করা হয়েছে।   দরদালান    আরও দেখুন    গির্জা   তথ্যসূত্র    আরও পড়ুন    অ্যালুন-জোনস, দেবোরাহ (2013) সাহিত্য রেক্টরির রাই রোম্যান্স। লন্ডন: টেমস এবং হাডসন    বহিঃসংযোগ      বিষয়শ্রেণী:খ্রিস্টান স্থাপত্য বিষয়শ্রেণী:খ্রিস্টান ভবন ও স্থাপনা
লক্ষ কোটি ডলারের ক্লাব বা ট্রিলিয়ন ডলার ক্লাব বিশ্বের প্রধান কিছু জাতীয় অর্থনীতির একটি অনানুষ্ঠানিক শ্রেণী, যাদের প্রত্যেকের স্থূল অভ্যন্তরীণ উৎপাদন তথা মোট জাতীয় আয় বছরে ১ লক্ষ কোটি মার্কিন ডলারের বেশি। ২০২৩ সালের উপাত্ত অনুযায়ী এরকম ১৯টি রাষ্ট্র আছে। এগুলি হল উত্তর আমেরিকা মহাদেশের রাষ্ট্র কানাডা, মার্কিন যুক্তরাষ্ট্র ও মেক্সিকো, দক্ষিণ আমেরিকা মহাদেশের রাষ্ট্র ব্রাজিল, এশিয়া মহাদেশের রাষ্ট্র জাপান, দক্ষিণ কোরিয়া, চীন, ভারত ও ইন্দোনেশিয়া, সৌদি আরব ও তুরস্ক, ইউরোপ মহাদেশের রাষ্ট্র জার্মানি, ফ্রান্স, ইতালি, যুক্তরাজ্য, স্পেন, নেদারল্যান্ডস ও রাশিয়া এবং ওশেনিয়ার রাষ্ট্র অস্ট্রেলিয়া।  ১৯৮০-র দশকের শুরুর দিকে বিশ্বের মাত্র দুইটি রাষ্ট্র লক্ষ কোটি ডলার ক্লাবের সদস্য ছিল: মার্কিন যুক্তরাষ্ট্র ও সোভিয়েত ইউনিয়ন। ১৯৮০-র দশকের শেষে এসে জাপান, ফ্রান্স, যুক্তরাজ্য, জার্মানি ও ইতালি এই দলে যোগ দেয়। কিন্তু সোভিয়েত ইউনিয়নের অর্থনীতিতে মন্দা শুরু হলে সেটি দল থেকে বের হয়ে যায়। ১৯৯০-এর দশকে একটিমাত্র রাষ্ট্র এই দলে যোগ দেয় : চীন। ২০০৪ সালে কানাডা ও স্পেন এবং ২০০৬-২০০৮ সালের মধ্যে রাশিয়া, ব্রাজিল, মেক্সিকো, দক্ষিণ কোরিয়া, ভারত ও অস্ট্রেলিয়াও এই দলে আগমন করে। ২০১০-এর দশকে এসে ২০১৭ সালে ইন্দোনেশিয়া যোগ দেয়। ২০২০-এর দশকের শুরুতে নেদারল্যান্ডস, সৌদি আরব ও তুরস্ক সর্বশেষ রাষ্ট্র হিসেবে লক্ষ কোটি ডলারের ক্লাবে অন্তর্ভুক্ত হয়েছে। এছাড়া সুইজারল্যান্ডের অর্থনীতির (২০তম) মোট জাতীয় আয় লক্ষ কোটি ডলার না হলেও এটি বিশ্বের বৃহত্তম ২০টি অর্থনীতির মধ্যে স্থান পেয়েছে।  উল্লেখ্য যে মার্কিন যুক্তরাষ্ট্রের অর্থনীতি এতই বৃহৎ যে এর চারটি অঙ্গরাজ্যের রাজ্য অর্থনীতির আকার ১ লক্ষ কোটি ডলারের বেশি। এগুলি হল ক্যালিফোর্নিয়া (৩ লক্ষ কোটি ডলার), টেক্সাস (১.৮ লক্ষ কোটি ডলার), নিউ ইয়র্ক (১.৭ লক্ষ কোটি ডলার) ও ফ্লোরিডা (১ লক্ষ কোটি ডলার)। অনুরূপে চীনের তিনটি প্রদেশ কুয়াংতুং (১.৪৭ লক্ষ কোটি ডলার), চিয়াংসু (১.৩৯ লক্ষ কোটি ডলার) ও শানতুং (১.১৫ লক্ষ কোটি ডলার) প্রদেশগুলির প্রাদেশিক অর্থনীতির আকার ১ লক্ষ কোটি মার্কিন ডলারের বেশি।  সারণি  অন্তর্ভুক্তির বছর  দেশ  তথ্যসূত্র  ২০২৩ সালের মোট জাতীয় আয় (লক্ষ কোটি মার্কিন ডলারে) ১৯৬৯      ২৬.৯ ১৯৭৯      ৪.২৩ ১৯৮৭       ৪.৪০ ১৯৮৮      ৩.০৪ ১৯৮৯     ৩.৩৩ ১৯৯০     ২.১৮ ১৯৯৮     ১৭.৭০ ২০০৪     ১.৫৮ ২০০৪      ২.১১ ২০০৬      ২.১২ ২০০৬     ১.৭০ ২০০৭     ৩.৭৩ ২০০৭     ১.৮১ ২০০৭     ১.৮৬ ২০০৮     ১.৬৮ ২০১৭     ১.৪১ ২০২১     ১.০৯ ২০২২     ১.০৬ ২০২৩    ১.১৫  তথ্যসূত্র  বিষয়শ্রেণী:দেশের তালিকা বিষয়শ্রেণী:স্থূল অভ্যন্তরীণ উৎপাদন বিষয়শ্রেণী:অর্থনৈতিক উন্নয়ন বিষয়শ্রেণী:দেশের শ্রেণিবিন্যাস বিষয়শ্রেণী:অর্থনৈতিক ইতিহাস বিষয়শ্রেণী:আন্তর্জাতিক সম্পর্ক বিষয়শ্রেণী:বিনিয়োগ বিষয়শ্রেণী:দেশগুলির অর্থনৈতিক শ্রেণীবিভাগ
থাম্ব|250px|ভারতের হায়দ্রাবাদে সুলতান মুহাম্মদ কুতুব শাহের মাজার থাম্ব|মুহাম্মদ কুতুব শাহের সমাধি  সুলতান মুহাম্মদ কুতুব শাহ (এছাড়াও বিভিন্নভাবে অনূদিত) দক্ষিণ ভারতের কুতুব শাহি রাজবংশের গোলকোন্ডা রাজ্যের ষষ্ঠ শাসক ছিলেন।  তিনি ১৬১২ থেকে ১৬২৬ সাল অবধি রাজত্ব করেছিলেন। তিনি মুহাম্মদ কুলি কুতুব শাহের ভাস্তি ও জামাই ছিলেন, ১৬০৭ সালে মুহাম্মদ কুলির একমাত্র কন্যা হায়াত বকশি বেগমের সাথে বিবাহ বন্ধনে আবদ্ধ হন।  প্রথম কুতুব শাহি ইতিহাস তাঁর রাজত্বকালে সংকলিত হয়েছিল। তাঁর পুত্র আবদুল্লাহ কুতুব শাহ পরে গোলকন্ডার শাহ হন।  আগা খান ট্রাস্ট ফর কালচার তেলঙ্গানার প্রত্নতত্ত্ব ও যাদুঘর বিভাগের সহযোগিতায় বিস্তৃত কবরস্থান সংরক্ষণের প্রচেষ্টা চালাচ্ছে।   তথ্যসূত্র    বহিঃসংযোগ   বিষয়শ্রেণী:কুতুব শাহি রাজবংশ
বিষয়শ্রেণী:নারী, জীবন, স্বাধীনতা বিষয়শ্রেণী:২০২১–২০২২ ইরানীয় প্রতিবাদ বিষয়শ্রেণী:২০২২-এ প্রতিবাদ বিষয়শ্রেণী:নাগরিক অধিকারের প্রতিবাদ বিষয়শ্রেণী:পুলিশের বর্বরতার বিরুদ্ধে প্রতিবাদ বিষয়শ্রেণী:ইসলামী ধর্মীয় পুলিশের বিরুদ্ধে প্রতিবাদ বিষয়শ্রেণী:ইরানে নারী অধিকার আন্দোলন বিষয়শ্রেণী:অবগুণ্ঠনের বিরুদ্ধে ক্ষোভের প্রতিবাদে নারী মৃত্যু বিষয়শ্রেণী:ইসলামী ধর্মীয় পুলিশ বিষয়শ্রেণী:লিঙ্গ পৃথকীকরণের প্রয়োগ বিষয়শ্রেণী:ইসলাম সম্পর্কিত বিতর্ক বিষয়শ্রেণী:ইসলামী আইনগত পেশা বিষয়শ্রেণী:ইসলামবাদ বিষয়শ্রেণী:ইসলামি চরমপন্থা বিষয়শ্রেণী:ইসলাম ও সরকার বিষয়শ্রেণী:নিষেধাজ্ঞা বিষয়শ্রেণী:ধর্মীয় বৈষম্য
আনেকাল () ভারতের কর্ণাটক রাজ্যের বেঙ্গালুরু নগর জেলার একটি শহর।   ভৌগোলিক উপাত্ত  থাম্ব|249x249পিক্সেল|আনেকালের ঐতিহ্যবাহী কাম্বদা গণেশ মন্দির শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে এর গড় উচ্চতা হল ৯১৫ মিটার (৩০০১ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে আনেকাল শহরের জনসংখ্যা হল ৩৩,১৬০ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে আনেকাল এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
শহীদ কাদরী (১৪ আগস্ট ১৯৪২ - ২৮ আগস্ট ২০১৬) ছিলেন বাংলাদেশি কবি ও লেখক। তিনি ১৯৪৭-পরবর্তীকালের বাঙালি কবিদের মধ্যে উল্লেখযোগ্য যিনি নাগরিক-জীবন-সম্পর্কিত শব্দ চয়নের মাধ্যমে বাংলা কবিতায় নাগরিকতা ও আধুনিকতাবোধের সূচনা করেছিলেন। তিনি আধুনিক নাগরিক জীবনের প্রাত্যহিক অভিব্যক্তির অভিজ্ঞতাকে কবিতায় রূপ দিয়েছেন। দেশপ্রেম, অসাম্প্রদায়িকতা,  বিশ্ববোধ এবং প্রকৃতি ও নগর জীবনের অভিব্যক্তি তার কবিতার ভাষা, ভঙ্গি ও বক্তব্যেকে বৈশিষ্ট্যায়িত করেছে। শহর এবং তার সভ্যতার বিকারকে তিনি ব্যবহার করেছেন তার কাব্যে। তার কবিতায় অনুভূতির গভীরতা, চিন্তার সুক্ষ্ণতা ও রূপগত পরিচর্যার পরিচয় সুস্পষ্ট।  তার প্রকাশিত কাব্যগ্রন্থ চারটি।রফিকুল ইসলাম ও অন্যান্য সম্পাদিত; কবিতা সংগ্রহ, ঢাকা বিশ্ববিদ্যালয়; তৃতীয় মুদ্রণ; জুলাই, ১৯৯০; পৃষ্ঠা- ৪৮৭ ১৯৭৩ সালে বাংলা কবিতায় অবদানের জন্য তিনি বাংলা একাডেমি পুরস্কার অর্জন করেন। ২০১১ সালে ভাষা ও সাহিত্য বিভাগে বাংলাদেশের সর্বোচ্চ বেসামরিক পুরস্কার একুশে পদক লাভ করেন।   প্রাথমিক জীবন  শহীদ কাদরী ১৯৪২ সালের ১৪ আগস্ট তৎকালীন ব্রিটিশ ভারতের (বর্তমানে ভারত) রাজধানী কলিকাতা শহরের পার্ক স্ট্রিটে জন্মগ্রহণ করেন এবং কলিকাতা শহরে তার শৈশব কাটান। পরবর্তীতে ১৯৫২ সালের দিকে দশ বছর বয়সে তিনি পূর্ব পাকিস্তানের (বর্তমানে বাংলাদেশ) রাজধানী ঢাকায় চলে আসেন। এরপর প্রায় তিন দশক তিনি ঢাকা শহরে অবস্থান করেন এবং ১৯৭৮ সাল থেকে প্রবাসজীবন শুরু করেন। তিনি বার্লিন, লন্ডন, বোস্টন এবং মৃত্যুর পূর্ব পর্যন্ত নিউইয়র্কে বসবাস করেছেন।   সাহিত্য জীবন  এগারো বছর বয়সে ১৯৫৩ সালে তিনি ‘পরিক্রমা’ শিরোনােম তার প্রথম কবিতা রচনা করেন যা মহিউদ্দিন আহমদ সম্পাদিত ‘স্পন্দন’ কাগজে ছাপা হয়েছিল। এরপর ‘জলকন্যার জন্য' শিরোনামে কবিতা লিখেন, এবং একই কাগজে ছাপতে দেন। এভাবে নিয়মিত অনিয়মিতভাবে তার কবিতা লেখা চলতে থাকে। পঁচিশ বছর বয়সে ১৯৬৭ সালে ছাপা হয় তার প্রথম কাব্যগ্রন্থ উত্তরাধিকার। এরপর ১৯৭৪ সালে তোমাকে অভিবাদন প্রিয়তমা, কোথাও কোনো ক্রন্দন নেই এবং প্রবাসে থাকাকালীন সময়ে রচিত কবিতা নিয়ে ২০০৯ সালে কাব্যগ্রন্থ আমার চুম্বনগুলো পৌঁছে দাও প্রকাশিত হয়।  তার প্রকাশিত গ্রন্থ সংখ্যা চারটি এবং এই গ্রন্থে সন্নিবেশিত কবিতার সংখ্যা ১২২টি। পরবর্তীতে তিনি আরও চারটি কবিতা লিখেন যার তিনটি ছাপা হয় কালি ও কলম সাহত্যি পত্রিকায় আর একটি প্রথম আলো ঈদ সংখ্যায়; এবং সব মিলিয়ে তার কবিতা সংখ্যা ১২৬টি।   গ্রন্থতালিকা  কাব্য  উত্তরাধিকার (১৯৬৭)   তোমাকে অভিবাদন, প্রিয়তমা (১৯৭৪)   কোথাও কোনো ক্রন্দন নেই (১৯৭৮)   আমার চুম্বনগুলো পৌঁছে দাও (২০০৯)  সংকলন  শহীদ কাদরীর কবিতা   তোমার জন্যে   মৃত্যু  ২০১৬ সালের ২৮ আগস্ট নিউ ইয়র্কের নর্থ শোর বিশ্ববিদ্যালয় হাসপাতালে চিকিৎসাধীন অবস্থায় স্থানীয় সময় সকাল ৮টা ২০ মিনিটে ৭৪ বছর বয়সে তিনি মৃত্যুবরণ করেন।শহীদ কাদরী আর নেই।   তথ্যসূত্র   বিষয়শ্রেণী:১৯৪২-এ জন্ম বিষয়শ্রেণী:২০১৬-এ মৃত্যু বিষয়শ্রেণী:বাঙালি কবি বিষয়শ্রেণী:বাংলাদেশী কবি বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী‎ বিষয়শ্রেণী:ভাষা ও সাহিত্যে একুশে পদক বিজয়ী বিষয়শ্রেণী:বৃক্কের রোগে মৃত্যু বিষয়শ্রেণী:মিরপুর শহীদ বুদ্ধিজীবী কবরস্থানে সমাধিস্থ বিষয়শ্রেণী:২০শ শতাব্দীর বাংলাদেশী কবি বিষয়শ্রেণী:২১শ শতাব্দীর বাংলাদেশী কবি বিষয়শ্রেণী:২০শ শতাব্দীর পুরুষ লেখক বিষয়শ্রেণী:বাঙালি লেখক বিষয়শ্রেণী:মযহারুল ইসলাম কবিতা পুরস্কার বিজয়ী বিষয়শ্রেণী:বাংলাদেশী পুরুষ কবি বিষয়শ্রেণী:একুশে পদক বিজয়ী বিষয়শ্রেণী:২১শ শতাব্দীর পুরুষ লেখক বিষয়শ্রেণী:বাংলা একাডেমি সাহিত্য পুরস্কার বিজয়ী
গ্লেবিওলিন ছোট মহাজাতির অন্তর্ভুক্ত সপুষ্পক উদ্ভিদ। এরা Asteraceae পরিবারের সদস্য। পূর্বে এদের ক্রাইস্যান্থেমাম গণের অন্তর্গত বলে বিবেচনা করা হতো।তবে ১৯৯৯ সালে আন্তর্জাতিক বোটানিক্যাল কংগ্রেস  ক্রাইস্যান্থেমাম  এর প্রজাতিকে পুনরায় সংজ্ঞায়িত করেছে এবং অর্থনৈতিকভাবে গুরুত্বপূর্ণ ফ্লোরিস্ট'স ক্রাইস্যান্থেমামের সাথে সম্পর্কিত বলেছে। কিন্তু এখন তা বর্জন করে গ্লেবিওনিসকে অন্তর্ভুক্ত করা হয়েছে।  প্রজাতি Glebionis Coronaria-মুকুট ডেইজি বা তোড়া চন্দ্রমল্লিকা(মধ্য এবং দক্ষিণ ইউরোপ)  Glebionis Segetun-গাদা শস্য (উত্তর,মধ্য এবং দক্ষিণ ইউরোপ)   তথ্যসূত্র
তোতাকাচার্য (৮ম শতাব্দী খ্রিস্টাব্দ) ছিলেন অদ্বৈত বেদান্ত শিক্ষক আদি শঙ্করের একজন শিষ্য। তিনি উত্তরাখণ্ডে আদি শঙ্কর দ্বারা প্রতিষ্ঠিত জ্যোতির মঠের প্রথম জগদগুরু হয়েছিলেন। তিনি কেরালার ত্রিশুরে বাদাক্কে মোদাম নামে একটি মঠ প্রতিষ্ঠা করেছিলেন।Totakacharya, alchetron.com  আদি শঙ্করের সাথে সাক্ষাৎ  মাধবীয়া শঙ্করাবিজয়ম বলেন যে আদি শঙ্কর যখন শৃঙ্গেরিতে ছিলেন, তখন তিনি গিরি নামে এক ছেলের সাথে দেখা করেছিলেন। আদি শঙ্কর ছেলেটিকে তার শিষ্য হিসেবে গ্রহণ করেন।Totakacharya, Toṭakāchārya: 1 definition, In Hinduism, wisdomlib.org গিরি তার গুরু আদি শঙ্করের একজন কঠোর পরিশ্রমী এবং অনুগত শিষ্য ছিলেন, যদিও তিনি অন্যান্য শিষ্যদের কাছে উজ্জ্বল দেখাতেন না। একদিন, গিরি পূজার জন্য ফুল তুলতে ব্যস্ত ছিলেন, যখন আদি শঙ্কর অদ্বৈত বেদান্তের পাঠ শুরু করতে বসেছিলেন। তিনি অবশ্য পাঠ শুরু করেননি এই বলে যে তিনি গিরি তার কাজ এবং গানের পাঠ থেকে ফিরে আসার জন্য অপেক্ষা করছেন।এতে, পদ্মপদ দেয়ালের দিকে ইশারা করে বললেন যে আদি শঙ্কর যদি গিরিকে যেভাবে শিখিয়েছিলেন সেইভাবে এই বোবা বস্তুকে শিক্ষা দিলে তা হবে। এখন, আদি শঙ্কর গিরিকে তার আনুগত্য ও ভক্তির জন্য পুরস্কৃত করতে চেয়েছিলেন। এইভাবে তিনি মানসিকভাবে গিরিকে সমস্ত শাস্ত্রের (বিজ্ঞান) সম্পূর্ণ জ্ঞান প্রদান করেছিলেন। আলোকিত গিরি গুরু আদি শঙ্করের প্রশংসায় টোটকাষ্টকম, একটি সংস্কৃত কবিতা তোতাক মিটারে রচনা করেছিলেন। এভাবে নম্র শিষ্য গিরি হয়ে গেলেন তোতাকাচার্য।Sri Totakacharya, sringeri.net  তথ্যসূত্র  উৎস Comans, Michael (aka Vasudevacharya)  (1996) Extracting the Essence of the Sruti: The Srutisarasamuddharnam of Totakacarya – Publ. Motilal Banarsidass, Delhi, India.  Madhava Vidyaranya, Sankara-Digvijaya, translated by Swami Tapasyananda, Sri Ramakrishna Math, 2002, .  বহিঃসংযোগ TOTAKAASHTAKAM, Totakacharya  The Story of Totakacharya   বিষয়শ্রেণী:অদ্বৈতবাদী দার্শনিক
রাভসান কুলোব (, ) তাজিকিস্তানের কুলোব শহরভিত্তিক একটি পেশাদার ফুটবল ক্লাব। ১৯৬৫ সালে এটি ফুটবল ক্লাব আনসোল কুলোব নামে প্রতিষ্ঠিত হয়েছিল।Ravshan Kulob  at WeltFussballArchiv ২০০৩ সালে এফকে অলিম্প-আনসোল কুলোব, এবং ২০০৫-এ বর্তমান নামে নামাঙ্কিত করা হয়। তারা বর্তমানে তাজিকিস্তান উচ্চ লিগ প্রতিযোগিতায় অংশগ্রহণ করে।  সম্মাননা তাজিকিস্তান উচ্চ লিগ চ্যাম্পিয়ন (২): ২০১২,Tajikistan 2012 at RSSSF.com ২০১৩ তাজিকিস্তান কাপ বিজয়ী (২): ১৯৯৪,Tajikistan 1994 at RSSSF.com ২০২০ তাজিক সুপারকাপ বিজয়ী (২): ২০১৩, ২০২৩  তথ্যসূত্র  বহিঃসংযোগ   অফিসিয়াল ওয়েবসাইট (আর্কাইভের-তারিখ ১৬ নভেম্বর ২০১২)  বিষয়শ্রেণী:তাজিকিস্তানের ফুটবল ক্লাব বিষয়শ্রেণী:১৯৬৫-এ প্রতিষ্ঠিত ফুটবল ক্লাব বিষয়শ্রেণী:১৯৬৫-এ তাজিকিস্তানে প্রতিষ্ঠিত
ডাঃ মীর আবুল খায়ের ঘটু বাংলাদেশের মানিকগঞ্জ জেলার রাজনীতিবিদ, চিকিৎসক ও মুক্তিযোদ্ধা, যিনি তৎকালীন পূর্বপাকিস্তান প্রাদেশিক পরিষদ সদস্য এবং তৎকালীন ঢাকা-৪ সংসদ সদস্য ছিলেন।   প্রাথমিক জীবন  মীর আবুল খায়ের মানিকগঞ্জে জন্মগ্রহণ করেন।   রাজনৈতিক জীবন  মীর আবুল খায়ের একজন চিকিৎসক, মুক্তিযোদ্ধা ও তৎকালীন পূর্বপাকিস্তান প্রাদেশিক পরিষদ সদস্য ছিলেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ঢাকা-৪  আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মানিকগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
আল আনসার ফুটবল ক্লাব () হল লেবাননের বেইরুট শহরভিত্তিক একটি পেশাদার ফুটবল ক্লাব, যারা নিয়মিত লেবানন প্রিমিয়ার লিগ প্রতিযোগিতায় অংশগ্রহণ করে। ১৯৫১ সালে প্রতিষ্ঠিত হলেও, ১৯৮৮ সালে তারা প্রথমবারের জন্য লেবাননের চ্যাম্পিয়ন হয়েছিল। পরে ১১ বার টানা শিরোপা জয়লাভ করে বিশ্ব রেকর্ড করেছিল।  লেবাননের বিখ্যাত বেইরুট ডার্বিতে আনসারের বিপক্ষ দল নেজমেহ স্পোর্টস ক্লাব।  ক্লাবটি মূলত সুন্নি মুসলিম সম্প্রদায় দ্বারা সমর্থিত; ২০০৫ সাল পর্যন্ত রফিক হারিরি এবং সেলিম দিয়াব তাদের অর্থায়ন করেছিলেন। নাবিল বদর ২০১২ সাল থেকে ক্লাবের সভাপতি এবং প্রধান পৃষ্ঠপোষক।  সম্মাননা  লেবানন প্রিমিয়ার লিগ  চ্যাম্পিয়ন (১৫; রেকর্ড):   লেবানন এফএ কাপ চ্যাম্পিয়ন (১৬; রেকর্ড):  রানার্স-আপ (৫):   লেবানন ফেডারেশন কাপ  চ্যাম্পিয়ন (২; যুগ্ম রেকর্ড): ১৯৯৯, ২০০০  লেবানন এলিট কাপ (বিলুপ্ত) চ্যাম্পিয়ন (২): ১৯৯৭, ২০০০ রানার্স-আপ (৮):   লেবানন সুপার কাপ চ্যাম্পিয়ন (৬):  রানার্স-আপ (৪):   তথ্যসূত্র  বহিঃসংযোগ   Al Ansar FC at the AFC  Al Ansar FC  at LebanonFG  বিষয়শ্রেণী:লেবাননের ফুটবল ক্লাব বিষয়শ্রেণী:১৯৫১-এ প্রতিষ্ঠিত ফুটবল ক্লাব বিষয়শ্রেণী:১৯৫১-এ প্রতিষ্ঠিত
চাঁদপাই বন্যপ্রাণ অভয়ারণ্য বাংলাদেশের বাগেরহাট জেলায় অবস্থিত একটি বন্যপ্রাণী অভয়ারণ্য। ২০১২ সালের ২৯ জানুয়ারি এটি প্রতিষ্ঠিত হয়। ৫৬০.০০ হেক্টর জমি নিয়ে এই বন্যপ্রাণী অভয়ারণ্যটি গঠিত।  শকুনের নিরাপদ এলাকা শকুনের নিরাপদ এলাকা-২ তফসিল অনুসারে চাঁদপাই বন্যপ্রাণ অভয়ারণ্য শকুনের জন্য নিরাপদ বলে ঘোষিত।   তথ্যসূত্র    বহিঃসংযোগ   বিষয়শ্রেণী:বাংলাদেশের বন্যপ্রাণী অভয়ারণ্য বিষয়শ্রেণী:বাগেরহাট জেলার দর্শনীয় স্থান বিষয়শ্রেণী:বাংলাদেশের বন বিষয়শ্রেণী:বাংলাদেশের সংরক্ষিত এলাকা বিষয়শ্রেণী:বাংলাদেশের দর্শনীয় স্থান
150px|alt=চট্টগ্রাম বিশ্ববিদ্যালয় কেন্দ্রীয় গ্রন্থাগার চট্টগ্রাম বিশ্ববিদ্যালয় কেন্দ্রীয় গ্রন্থাগার, বাংলাদেশের চট্টগ্রামে অবস্থিত প্রথম এবং সর্ববৃহৎ গ্রন্থাগার, যেটি ১৯৬৬ সালে তৎকালীন পূর্ব পাকিস্তান শাসনামলে প্রতিষ্ঠিত হয়। চট্টগ্রাম বিশ্ববিদ্যালয় কর্তৃপক্ষ কর্তৃক নিয়ন্ত্রিত এবং পরিচালিত এই গ্রন্থাগারের বর্তমান সংগ্রহ সংখ্যা চার লক্ষের অধিক। এটি বাংলাদেশের একটি প্রধান গবেষণা গ্রন্থাগার, যেখানে বিভিন্ন ভাষায় ও বিন্যাসে মুদ্রিত এবং ডিজিটাল সংস্করণে: বই, পাণ্ডুলিপি, সাময়িকী, সংবাদপত্র, পত্রিকা, উপাত্ত, গবেষণা, বিশ্বকোষ, অভিধান, হ্যান্ডবুক, ম্যানুয়েল, মানচিত্র সহ বিভিন্ন সংগ্রহ বিদ্যমান। যার মধ্যে উল্লেখযোগ্য প্রায় আড়াইশ থেকে একশ বছরের মধ্যে অনুলিখিত প্রাচীন ভূজপত্র, তানপত্র, হাতে তৈরি তুলট কাগজ, তালপাতা ও বাঁশখণ্ডের উপর বাংলা, সংস্কৃত, পালি, আরবি, ফার্সি এবং উর্দু ভাষায় রচিত পাণ্ডুলিপি সংগহ এবং আবদুল করিম সাহিত্যবিশারদ কর্তৃক সংগৃহীত ১৮৭২ থেকে ১৯৫৩ সালের মধ্যে প্রকাশিত প্রায় সাড়ে তিন হাজার বছরের পুরানো সাময়িকী। (বাকি অংশ পড়ুন...)
পিটার সাইকস, FRSC (১৯ ফেব্রুয়ারি ১৯২৩ - ২৪ অক্টোবর ২০০৩  ) ছিলেন একজন ব্রিটিশ রসায়নবিদ এবং কেমব্রিজের ক্রাইস্ট কলেজের ভাইস-মাস্টার ও প্রাক্তন ফেলো।   তিনি স্নাতক -স্তরের জৈব রসায়ন পাঠ্যপুস্তক এ গাইডবুক টু মেকানিজম ইন অর্গানিক কেমিস্ট্রির লেখক।  ক্রিয়াকৌশলভিত্তিক জৈব রসায়নের উপর একটি পাঠ্যপুস্তক। সারা বিশ্বে বিভিন্ন প্রতিযোগিতামূলক পরীক্ষার জন্য এই ব‌ইটি ব্যবহৃত হয়।[ উদ্ধৃতি প্রয়োজন ]   তথ্যসূত্র   বিষয়শ্রেণী:২০০৩-এ মৃত্যু বিষয়শ্রেণী:ইংরেজ রসায়নবিদ বিষয়শ্রেণী:১৯২৩-এ জন্ম
নবরঙ্গপুর () ভারতের ওড়িশা রাজ্যের নবরঙ্গপুর জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে নবরঙ্গপুর শহরের জনসংখ্যা হল ২৭,৯৭৫ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে নবরঙ্গপুর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
থাম্ব|220px|কলকাতা পতাকা  কলকাতা পতাকা ভারতের প্রথম বেসরকারি ত্রিবর্ণরঞ্জিত জাতীয় পতাকা। শচীন্দ্রপ্রসাদ বসু এই পতাকাটির নকশা অঙ্কন করেন। ১৯০৬ সালের ৭ অগস্ট কলকাতার পার্সিবাগান স্কোয়ারে (গ্রিন পার্ক) প্রথম এটি উত্তোলন করা হয়।.  এই পতাকায় কমলা, হলুদ ও সবুজ রঙের তিনটি সমান আকারের আনুভূমিক ভাগ ছিল। উপরের ভাগে আটটি অর্ধ-প্রস্ফুটিত পদ্মফুল এবং নিচের ভাগে সূর্য ও অর্ধচন্দ্র অঙ্কিত ছিল। মধ্যের ভাগটিতে সংস্কৃত ভাষায় বন্দেমাতরম্ (সংস্কৃত: वन्दे मातरम्) কথাটি নীল রঙে লিখিত ছিল।   আরও দেখুন   ভারতের জাতীয় পতাকা   তথ্যসূত্র    বহিঃসংযোগ   বিষয়শ্রেণী:ভারতের পতাকা বিষয়শ্রেণী:কলকাতার ইতিহাস বিষয়শ্রেণী:অনানুষ্ঠানিক পতাকা বিষয়শ্রেণী:১৯০৬-এ ভারত
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  মাসুম-আল-হাসান (আলাপ) ১৪:৪৮, ৩০ আগস্ট ২০২৩ (ইউটিসি) ড্যানি ড্যানিয়েলস   – (অপসারণের প্রস্তাবনা দেখুনলগ দেখুন) () যেহেতু WP:PORNBIO বর্তমানে উল্লেখযোগ্যতার জন্য মানদণ্ড নয়। দেখুন: WP:ENT। ‍~ কাপুদান পাশা (বার্তা - অবদান) ০৭:৩৯, ২৪ আগস্ট ২০২৩ (ইউটিসি)  দেখতে পাচ্ছি তিনি এভিএন পুরস্কার জিতেছেন (যদিও নিবন্ধে তথ্যটি হালনাগাদ করা নেই), যেটা উল্লেখযোগ্য পুরস্কার। আফতাবুজ্জামান (আলাপ) ১৬:১৩, ২৪ আগস্ট ২০২৩ (ইউটিসি) @আফতাবুজ্জামান যেহেতু WP:PORNBIO মানদণ্ড নয়, তাই পর্ন ইন্ডাস্ট্রির পুরষ্কারগুলো মানদণ্ড হবেনা। পুরষ্কারের পাতা উল্লেখযোগ্য, কিন্তু প্রাপকগণ উল্লেখযোগ্য নন। কারণ, সেগুলোর প্রাপকরা সাধারণত WP:ENT পূরণ করেনা। প্রাসঙ্গিক ইংরেজি উইকিপিডিয়ার আলোচনাও দেখতে পারেন: :en:Wikipedia:Articles for deletion/Dani Daniels ‍~ কাপুদান পাশা (বার্তা - অবদান) ১৭:১৭, ২৪ আগস্ট ২০২৩ (ইউটিসি)   ইংরেজি উইকিপিডিয়ার মত আমার মতামত পর্নবায়ো WP:ENT বা WP:ANYBIO তে উত্তীর্ণ হওয়া উচিত, আমি এটাই সমর্থন করছি। সেই অনুসারে নিবন্ধটি কোনটিই পূরণ করছেনা। ~ Deloar Akram (আলাপ • অবদান • লগ) ১৮:৪৭, ২৬ আগস্ট ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।